Η προστασία της υγείας των εργαζομένων μέσα από την κοινωνική ασφάλιση
Creators: name: Βανακλιώτου, Αγγελική Χαραλάμπους
Publisher: name: Aristotle University of Thessaloniki
Year: 2017
Subjects: Υγεία
Κοινωνική ασφάλιση
Εργαζόμενοι
Health
Social security/insurance
Employees

description: Σκοπός της παρούσας διπλωματικής εργασίας ήταν η παρουσίαση του συστήματος παροχής υπηρεσιών υγείας στους εργαζομένους, ως ασφαλιστικών παροχών κοινωνικής ασφάλισης. Αναλύεται, με άλλα λόγια, με ποιο τρόπο προστατεύεται το θεμελιώδες δικαίωμα στην υγεία των πολιτών, μέσα από την κοινωνική ασφάλιση. Εξετάσαμε, στο πρώτο κεφάλαιο της εργασίας, που αποτελεί και το εισαγωγικό κεφάλαιο στην όλη προβληματική, την έννοια και τη νομική φύση του συνταγματικά κατοχυρωμένου δικαιώματος στην υγεία, την έννοια του επίσης συνταγματικά κατοχυρωμένου δικαιώματος κοινωνικής ασφάλισης, καθώς και τη σχέση ανάμεσα στην υγεία και την κοινωνική ασφάλιση, μέσω αναφορών στη νομολογία των ελληνικών δικαστηρίων. Στη συνέχεια, στο δεύτερο κεφάλαιο, παρουσιάσαμε αναλυτικά τις προϋποθέσεις υπό τις οποίες οι απασχολούμενοι αποκτούν ασφαλιστική ικανότητα, και αναφερθήκαμε στις επιμέρους χορηγούμενες ασφαλιστικές παροχές σε είδος και σε χρήμα καθώς και στους όρους οι οποίοι πρέπει να συντρέχουν στο πρόσωπο των (άμεσα ή έμμεσα) ασφαλισμένων, προκειμένου να τους χορηγηθούν. Ακόμη αναφερθήκαμε αναλυτικά, στο τρίτο κεφάλαιο, στο σύστημα παροχής υπηρεσιών υγείας προς τους ασφαλισμένους, μέσω του Εθνικού Οργανισμού Παροχής Υπηρεσιών Υγείας (ΕΟΠΠΥ). Ένα άλλο θέμα που θίξαμε, στο τέταρτο κεφάλαιο, ήταν το σύστημα παροχής υγειονομικών παροχών σε ανασφάλιστους πολίτες και ευάλωτες κοινωνικές ομάδες, που στερούνται ασφαλιστικής κάλυψης, ευρισκόμενοι σε κατάσταση κοινωνικής ανάγκης. Ασχοληθήκαμε επιπλέον, στο πέμπτο και τελευταίο κεφάλαιο της παρούσας διπλωματικής εργασίας με το νομοθετικό πλαίσιο, όπως αυτό έχει διαμορφωθεί, δυνάμει του οποίου οι ασφαλισμένοι πολίτες έχουν τη δυνατότητα να λάβουν τη θεραπεία που έχουν ανάγκη, σε περίπτωση κατοικίας ή διαμονής τους σε άλλο κράτος μέλος της ΕΕ
description: The aim of this diploma thesis was to present the system of providing health services to employees, as social security insurance benefits. It is, in other words, analyzed how the fundamental right to citizens' health is protected through social security. We examined, in the first chapter of the paper, which is also the introductory chapter on the whole problem, the concept and the legal nature of the constitutionally guaranteed right to health, the concept of the constitutionally guaranteed social security right, as well as the relationship between health and social, through references to the case law of the Greek courts. Then, in the second chapter, we presented the conditions under which employees acquire insurance capacity and referred to the individual insurance benefits, in kind and in cash, and the conditions to be met by the person (directly or indirectly) insured in order to be granted. Furthermore, we analyzed, in the third chapter, the system of providing health services to insured persons, through the National Health Service Organization. We also examined, in the fourth chapter, the system of providing health benefits to uninsured citizens and vulnerable social groups lacking insurance coverage, in a state of social need. Another aim of this study was to examine, in the fifth and final chapter of this diploma thesis, the legislative framework as it is formulated, under which insured citizens are able to receive the treatment they need in case of their permanent or temporary residence in another EU Member State